CELEX: 62008TN0450
Language: lt
Date: 2008-10-06 00:00:00
Title: Byla T-450/08 2008 m. spalio 6 d. pareikštas ieškinys byloje Coverpla prieš VRDT — Heinz-Glas (pramoninis dizainas)

10.1.2009   
            
            
               LT
            
            
               Europos Sąjungos oficialusis leidinys
            
            
               C 6/34
            
         2008 m. spalio 6 d. pareikštas ieškinys byloje Coverpla prieš VRDT — Heinz-Glas (pramoninis dizainas)
   
   (Byla T-450/08)
   (2009/C 6/69)
   Kalba, kuria surašytas ieškinys: prancūzų
   Šalys
   
      Ieškovė: Coverpla (Nica, Prancūzija), atstovaujama advokatų P. Greffe ir M. Chaminade
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros apeliacinėje taryboje šalis: Heinz-Glas GmbH (Kleintettau, Vokietija)
   Ieškovės reikalavimai
   
               —
            
            
               Panaikinti 2008 m. liepos 7 d. trečiosios apeliacinės tarybos sprendimą byloje R 1411/2007-3 tiek, kiek juo buvo atmesta ieškovės apeliacija ir Bendrijos pramoninis dizainas „Tour“ Nr. 29178-0002 pripažintas negaliojančiu.
            
         
               —
            
            
               Pripažinti Bendrijos pramoninio dizaino „Tour“ Nr. 29178-0002 registraciją galiojančia klasei 09-01.
            
         Ieškinio pagrindai ir pagrindiniai argumentai
   
      Įregistruotas Bendrijos pramoninis dizainas, dėl kurio pateiktas prašymas pripažinti jo registraciją negaliojančia: Bendrijos pramoninis dizainas Nr. 29178-0002 „flakonams“.
   
      Bendrijos pramoninio dizaino savininkas: ieškovė.
   
      Šalis, prašanti pripažinti Bendrijos pramoninio dizaino registraciją negaliojančia: Heinz-Glas GmbH.
   
      Pramoninis dizainas, kuriuo remiasi šalis, prašanti pripažinti registraciją negaliojančia: neįregistruotas flakonas, pavadintas „Empire“ (Nr. F 3990).
   
      Panaikinimo skyriaus sprendimas: pripažinti Bendrijos pramoninio dizaino registraciją negaliojančia.
   
      Apeliacinės tarybos sprendimas: atmesti apeliaciją.
   
      Ieškinio pagrindai: Bendrijos pramoninis dizainas turi reikalaujamų naujų požymių; Heinz-Glas GmbH pateikti dokumentai, kuriais siekiama įrodyti, kad ji pateikė visuomenei flakono pramoninį dizainą, identišką ankstesniam Bendrijos pramoniniam dizainui, neturi įrodomosios galios.